gu en it en en en en en en en en en en en it hu la en en gu en en gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en en en en en en ne en en en en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en en en en en az gu en gu gu gu gu gu gu gu gu gu gu en en en es en fa es en en en en en
Jain Article | નરક (નારકી જીવોને દુ:ખ અને પીડા) - Jainopediya
July 19, 2018August 4, 2018 jainopediyaLeave a Comment on નરક
જે જીવને નરક ગતિ નામ કર્મનો ઉદય હોય છે તેને નારકી કહેવાય છે. જે અત્યંત પાપકર્મ કરે છે તેના ફળ ભોગવવા માટે નરક પૃથ્વીમાં નારકીપણે ઉત્પન્ન થાય છે. નરક પૃથ્વીમાં રહેનારા જીવોને નારકી કહેવાય છે. આ નરક પૃથ્વી આપણે રહીએ છીએ તેની નીચે નીચે અધોલોક માં આવેલી છે. નરક સાત છે.
ધમ્મા જેનું ગોત્ર રત્નપ્રભા છે, જે કાળા રંગના ભયંકર રત્નોથી વ્યાપ્ત છે, જ્યાં જઘન્ય અાયુષ્ય ૧૦ હજાર વર્ષ અને ઉત્કૃષ્ટ અાયુષ્ય ૧ સાગરોપમ છે.
વંશા જેનું ગોત્ર શર્કરાપ્રભા છે, બીજી નરક ભાલા અને બરછીથી પણ વધારે તીક્ષ્ણ કાંકરાઓથી વ્યાપ્ત છે, જ્યાં જઘન્ય આયુષ્ય ૧ સાગરોપમ અને ઉત્કૃષ્ટ આયુષ્ય ૩ સાગરોપમ છે.
શૈલા જેનું ગોત્ર વાલુકાપ્રભા છે, જે ભડભુંજાની રેતી કરતા પણ વધારે ઉષ્ણ રેતીથી ભરપૂર છે,  જ્યાં જઘન્ય અાયુષ્ય ૩ સાગરોપમ અને ઉત્કૃષ્ટ અાયુષ્ય ૭ સાગરોપમ છે.
અંજના જેનું ગોત્ર પંકપ્રભા છે, જે માંસ, લોહી, પરૂ વગેરેનાં કાદવથી વ્યાપ્ત છે, જ્યાં જઘન્ય અાયુષ્ય ૭ સાગરોપમ અને ઉત્કૃષ્ટ અાયુષ્ય ૧૦ સાગરોપમ છે.
રિષ્ટા જેનું ગોત્ર ધૂમપ્રભા છે, જે રાઈ મમરાના ધૂમાડા કરતાં પણ વધુ તીખા ધૂમાડાથી વ્યાપ્ત છે, જ્યાં જઘન્ય આયુષ્ય ૧૦ સાગરોપમ અને ઉત્કૃષ્ટ આયુષ્ય ૧૭ સાગરોપમ છે.
મઘા જેનું ગોત્ર તમ:પ્રભા છે, જે ઘોર અંધકારમય છે, જ્યાં જઘન્ય આયુષ્ય ૧૭ સાગરોપમ અને ઉત્કૃષ્ટ આયુષ્ય ૨૨ સાગરોપમ છે.
માઘવતી જેનું ગોત્ર મહાતમ:પ્રભા છે, જે મહાઘોર અંધકારથી વ્યાપ્ત છે, જ્યાં જઘન્ય અાયુષ્ય ૨૨ સાગરોપમ અને ઉત્કૃષ્ટ અાયુષ્ય ૩૩ સાગરોપમ છે.
નારકી જીવોનુ આયુષ્ય જઘન્ય એટલે કે ઓછામાં ઓછું ૧૦૦૦૦ = દસ હજાર વર્ષ અને વધીને છેલ્લી સાતમી નરકમાં ૩૩ સાગરોપમ એટલે કે અસંખ્યાતા વર્ષ ઘણો કાળ છે.
નરક માં નારકી જીવોને દુ:ખ અને પીડા કેટલો સમય ભોગવવાની ?
જ્યારથી નારકી જીવ નરકમાં ઉપજવાના સ્થાનમાં ઉત્પન્ન થાય ત્યારથી જ્યાં સુધી નરકનું આયુષ્ય પુરૂં ન કરે ત્યાં સુધી સમયે સમયે ક્ષેત્રની, રોગોની, પરમાધામીની કે પરસ્પરની અસહ્ય વેદનાના દુ:ખમાં સબડે છે. ખૂબ જોર જોરથી આક્રંદ કરતા રહે છે જ્યાં તેને સાંભળનાર પણ કોઈ નથી. આંખ મીંચીને ઉઘાડે એટલો કાળ પણ એમને વિસામો કે શાંતિ ન મળે.
નારકી જીવોનું શરીર કેવું ?
નારકી જીવોનું શરીર ત્યાંના ક્ષેત્રના પ્રભાવે તથા અશુભ કર્મના ઉદયથી એવું અશુભ હોય છે કે જોવું પણ ન ગમે. હાથ-પગ વગેરે અવયવો એટલા બેડોળ હોય છે કે જોતાં જ ડર લાગે. પક્ષીની પાંખો કાપી નાખવામાં આવે, પીંછા ઉતારી લેવામાં આવે પછી તે પક્ષીનું શરીર દેખાય તેના કરતાં પણ વધુ ભયાનક અને બિભત્સ શરીર હોય છે. પેટના આંતરડા શરીરની બહાર લટકતા હોય છે. આખું શરીર હંમેશા અશુચિથી ખરડાયેલું હોય છે. ઉંટના અઢારે અંગ વાંકા હોય છે એના જેવું હુંડક સંસ્થાનવાળું શરીર હોય છે. આકૃતિથી રૌદ્ર ક્રુર અને ભય ઉપજાવે તેવું હોય છે.
નરકભૂમિ દાંતરડા અને કરવત જેવી કર્કશ હોય છે.
ભૂમિનો સ્પર્શ પણ અત્યંત દુ:ખદાયી હોય છે.
નરકભૂમિમાં કાળી અમાસ ની અંધારી રાત્રી કરતાં પણ વધુ ભયાનક અતિ ભીષણ અને ગાઢ અંધકાર હોય છે. પ્રકાશનું નામ માત્ર નથી.
દુનિયામાં સૌથી વધુ કડવાશ આપણે લીમડાની ગળામાં અનુભવીએ છીએ. લીમડાની ગળો જેવી, દુનિયાની કડવામાં કડવી ચીજ કરતાં પણ અનંત ગુણી કડવાશ ત્યાંની ભૂમિમાં હોય છે.
ઠેર-ઠેર ચોમેર લીંટ-બળખા-પેશાબ અને વિષ્ટા જેવા દુર્ગંધમય પુદગલો પથરાયેલા હોય છે.
સ્મશાનની જેમ ચારે બાજુ ઠેક ઠેકાણે માંસ – હાડકા જેવા ઢગલા ખડકાયેલા હોય છે. અને લોહી અને પરૂની તો નદીઓ વહેતી હોય છે.
સડી રહેલા મડદાથી અધિક દુર્ગંધ મારી રહી છે. આ દુર્ગંધ મનુષ્ય તો સહન જ ન કરી શકે એવી હોય છે.
આ સડાનો બદબૂ મારી રહેલો માત્ર એક જ કણીયો જો મનુષ્યલોકમાં મુંબઈ જેવા ગીચ વસ્તી ધરાવતા મોટા શહેરમાં લાવીને મૂકવામાં આવે તો તે શહેરના તમામ મનુષ્યો ખતમ થઈ જાય, એક પણ મનુષ્ય જીવતો ન રહે. મનુષ્યો તો શું કૂતરા, બિલાડા-ઉંદર જેવા પ્રાણીઓ પણ આ બદબૂથી જીવતા ન રહે.
For more Jain Articles click here -> Jain Articles
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
Tagged Jain Article નરકભૂમિ
જૈન માન્યતા અનુસાર મહારાજા રામચંદ્રની પરંપરા
June 30, 2018August 17, 2018 jainopediya
June 28, 2018 jainopediya
July 12, 2018August 4, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
તીર્થંકર પ્રભુ ના નામ પાછળનું રહસ્ય
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Ringtone Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૨૨ પરિસહ ૩૪ અતિશય ૬૩ શલાકા પુરુષ
તીર્થંકર પ્રભુ ના નામ પાછળનું રહસ્ય
Tags: Jain Article, નરકભૂમિ
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.